Engelsk bil (sang)

«Engelsk bil» er en norsk sang som ble skrevet av Øystein Sunde og utgitt 1. mars 1999 på Sundes musikkalbum Nå er begeret nådd.
Før dette ble sangen spilt høsten 1998 på forestillingen Ja takk, begge deler på Dizzie Showteater.

Teksten er en humoristisk synsing om hva Sunde synes om diverse bilmerker fra forskjellige land; eksempelvis de som er produsert i England.

Både tekst, noter og tilhørende tegning til «Engelsk bil» ble publisert i notaboka Sånn er'e bare i 2006.

Musikere og instrumenter 
Øystein Sunde: vokal, akustisk gitar, sveive-gitar
Stein Bull-Hansen: elektrisk gitar
Stian Carstensen: trekkspill
Gjermund Silset: bass
Rune Arnesen: trommer

Stein Bull-Hansen etterligner blant annet lyden av en bil som skrenser på sin gitar.

Referanser 

Sanger fra 1999
Sanger skrevet av Øystein Sunde